Diari Oficial de la Generalitat Valenciana


Sumari del DOGV 7829, del 15-07-2016 (2016/5582)

ACORD d'1 de juliol de 2016, del Consell, pel qual s'accepta la renúncia d'una llicència per a l'explotació d'un programa del servei públic de la televisió digital terrestre amb cobertura local. Lot 13 - València (canal 23 TL06V).
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7829

Data del DOGV
:   15-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5582


Data del document
:   01-07-2016

Organisme emissor
:   Presidència de la Generalitat

Tipus de document
:   Acord

ACORD d'1 de juliol de 2016, del Consell, pel qual s'accepta la renúncia d'una llicència per a l'explotació d'un programa del servei públic de la televisió digital terrestre amb cobertura local. Lot 13 - València (canal 23 TL06V). [2016/5582]  
Antecedents  
  
I. Mitjançant Acord de 26 de febrer de 2016, del Consell, publicat en el DOCV número 7739, de data 11 de març de 2016, es van adjudicar les concessions administratives per a l'explotació de tres programes del servei públic de la televisió digital terrestre amb cobertura local, lot 13 € València (canal 23 TL06V), expedient número CNMY/05/DGPI/62, i es van transformar en llicències, d'acord amb la normativa vigent.  
  
II. Amb data 7 de març de 2016, va tindre entrada en el registre general de la Presidència de la Generalitat escrit de la Universitat Politècnica de València, manifestant la renúncia a la condició d'adjudicatari del programa resolt a favor seu.  
Als anteriors fets, s'apliquen els següents  
  
Fonaments de dret  
  
Primer. L'article 30 de la Llei 7/2010, de 31 de març, General de la Comunicació Audiovisual, estableix la renúncia com una de les causes d'extinció de les llicències de comunicació audiovisual. La resolució d'adjudicació va generar un dret a l'atorgament d'una llicència a favor de la Universitat Politècnica de València, al qual ha renunciat expressament l'entitat esmentada, complint amb les exigències establides per l'ordenament jurídic.  
Segon. La renúncia és d'acord amb el que disposen els articles 90 i 91 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
L'article 43.2 de la Llei 1/2006, de 19 d'abril, de la Generalitat, del Sector Audiovisual, disposa que l'atorgament de les concessions administratives competeix al Consell de la Generalitat, i correspon l'impuls i la gestió del concurs públic al departament que tinga les competències en matèria audiovisual. Aquestes competències actualment estan assignades a la Presidència de la Generalitat conformement amb el que disposa l'article 12.2 de la Llei 5/1983, de 30 de desembre, del Consell, així com el Decret 7/2015, de 29 de juny, del president de la Generalitat, pel qual determina les conselleries en què s'organitza l'administració de la Generalitat.  
No obstant això, el president de la Generalitat ha manifestat l'11 de febrer de 2016 la seua abstenció en el procediment per concórrer el que preveu l'article 28.2.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i la seua substitució per la vicepresidenta i consellera d'Igualtat i Polítiques Inclusives.  
En conseqüència, a proposta de la consellera d'Igualtat i Polítiques Inclusives i vicepresidenta del Consell, i d'acord amb el que disposa l'article 15.1 de la Llei 5/1983, de 30 de desembre, el Consell, previa deliberació, en la seua reunió de l'1 de juliol de 2016,  
  
  
ACORDA  
  
Primer  
Acceptar la renúncia formulada per la Universitat Politècnica de València a la concessió administrativa per a l'explotació d'un programa del servei públic de la televisió digital terrestre amb cobertura local, lot 13 € València (canal 23 TL06V), atorgada mitjançant Acord de 26 de febrer de 2016, del Consell, publicat en el DOCV número 7739, de data 11 de març de 2016.  
  
Segon  
El present acord es publicarà en el Diari Oficial de la Comunitat Valenciana.  
  
Contra el present acord, que posa fi a la via administrativa, es podrà interposar potestativament recurs de reposició davant el Consell, en el termini d'un mes comptat des de l'endemà de la notificació o publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, en la redacció donada per la Llei 4/1999, de 13 de gener; o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació o publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, i això sense que puguen simultaniejar-se ambdós recursos i sense perjuí que s'utilitze qualsevol altra via que s'hi considere oportuna.  
  
  
València, 1 de juliol de 2016  
  
La consellera secretària,  
MÓNICA OLTRA JARQUE